OzLabs/hebrew-wiki-articles huggingface dataset:
אאוטקאסט

הצמד בהופעה
אָאוּטְקַאסְט (באנגלית: Outkast) היו צמד זמרי היפ-הופ מאטלנטה. הצמד כלל את אנדרה "אנדרה 3000" בנג'מין ואנטואן "ביג בוי" פטון. סגנון ההיפ הופ שלהם הוא תערובת של ראפ, סול, פאנק, פופ ואלמנטים של מוזיקה אלקטרונית, ביג בנד ורוק. אאוטקאסט נחשבים לאחד מהרכבי ההיפ-הופ המוצלחים ביותר בהיסטוריה, ומכרו מעל ל-20 מיליון אלבומים<ref></ref><ref></ref><ref></ref><ref></ref>. הצמד פעל בין השנים 1992–2007. בשנת 2014 הצמד התאחד כדי לחגוג את יום השנה ה-20 שלהם.

==היסטוריה==
בנג'מין ופאטון הקימו את ההרכב כתלמידי תיכון בשנת 1992.<ref name="Melody"></ref> ב-1994 הוציאו את אלבום הבכורה שלהם, Southernplayalisticadillacmuzik, שצבר פופולריות לאחר שהסינגל "Player's Ball" הגיע למקום הראשון במצעד שירי הראפ של הבילבורד.<ref name="ALLMUSIC">[ allmusic Biography]</ref> ב-1996 הוציאו את אלבומם השני, ATLiens, ובשנת 1998 הוציאו את אלבומם השלישי, Aquemini, שהגיעו למקום השני במצעד הבילבורד 200. באלבומים אלו הצמד פיתח את הצליל שלו, התנסה במגוון סגנונות וזכה להצלחה מסחרית.<ref name="aqueminirev"></ref><ref name="OutKast"></ref>

בשנת 2000 הוציאו את אלבומם הרביעי, Stankonia, מתוכו יצא הסינגל "Ms. Jackson" שהגיע למקום הראשון במצעד הבילבורד הוט 100. האלבום עצמו זכה לשבחים ממבקרי המוזיקה והגיע למקום השני במצעד הבילבורד 200. בטקס פרסי גראמי לשנת 2001, זכו הצמד בשני פרסים, "ביצוע הראפ הטוב ביותר של צמד/להקה" על השיר "Ms. Jackson" ו"אלבום הראפ הטוב ביותר" על האלבום Stankonia<ref>Cowie, Del F.. (May 27, 1975) [http://exclaim.ca/articles/multiarticlesub.aspx?csid1=84&csid2=778&fid1=20475 OutKast – Brothers From Another Planet – On the Cover] . Exclaim.ca. Retrieved on 2014-05-28.</ref>.

בספטמבר 2003 הוציא הצמד את האלבום הכפול Speakerboxxx/The Love Below, המורכב משני אלבומי סולו, Speakerboxxx של ביג בוי ו-The Love Below של אנדרה 3000. האלבום זכה בפרס גראמי לאלבום השנה וזכה בתואר היהלום מטעם איגוד תעשיית ההקלטות האמריקאי, ובכך נחשב לאחד מאלבומי ההיפ הופ הנמכרים ביותר בכל הזמנים.

בשנת 2006 הוציאו את אלבומם האחרון, Idlewild, שיצא כפסקול של הסרט הנושא את אותו השם, בו כיכב הצמד. בשנת 2007 יצא הצמד להפסקה ואנדרה וביג בוי יצאו לקריירות סולו בנפרד. בשנת 2014 הצמד התאחד כדי לחגוג את יום השנה ה-20 שלהם על ידי הופעה בלמעלה מ-40 פסטיבלים ברחבי העולם.

== דיסקוגרפיה ==
=== אלבומי אולפן ===
* 1994: Southernplayalisticadillacmuzik
* 1996: ATLiens
* 1998: Aquemini
* 2000: Stankonia
* 2003: Speakerboxxx/The Love Below
* 2006: Idlewild

=== אלבומי אוסף ===
* 2001: Big Boi and Dre Present... Outkast

=== אלבומי וידאו ===
* 2003: The Videos

==קישורים חיצוניים==

* 
* 
ביקורות
* 
* 
* 

==הערות שוליים==

קטגוריה:להקות היפ הופ אמריקאיות
קטגוריה:להקות זוכות פרס גראמי
קטגוריה:זוכי פרס המוזיקה האמריקאית
קטגוריה:זוכי פרס המוזיקה העולמי
קטגוריה:זוכי פרס המוזיקה של MTV אירופה
קטגוריה:צמדים מוזיקליים אמריקאיים
קטגוריה:אמריקאים שהופיעו ברשימת טיים 100
קטגוריה:זוכי פרסי ה-BET: מוזיקה: הלהקה הטובה ביותר
קטגוריה:להקות שהוקמו בשנת 1992
תחנת איסוף גדודית

תרגיל סיום קורס המדמה טיפול רפואי בנפגעי קרב.
אימון חובשי תאג"ד
תחנת איסוף גדודית (מכונה תמיד: תאג"ד) היא מחלקה בגדוד צה"לי, שאחראית על הטיפול הרפואי בגדוד, בשגרה ובקרב. לעיתים, מחלקת רפואה הבנויה באותה צורה בחטיבה או אפילו באוגדה, מכונה גם היא תאג"ד.

מפקד התאג"ד הוא קצין הרפואה הגדודי (קרפ"ג; לרוב הוא רופא, אך לעיתים גם פרמדיק), החובש הגדודי (חוג"ד) משמש כסמל המחלקה ומנהל אירוע בחירום, ואחראי המרפאה המשמש כמנהל התאג"ד בשגרה ובחירום, מתפקד כחובש-רשם. התקן למטפלים בכירים בתאג"ד הוא הרופא (קרפ"ג), פרמדיק, ובחירום מצטרף אליהם רופא נוסף (ביחידות סדירות בצה"ל, בדרך כלל רופא במילואים). בנוסף ישנם בתאג"ד חובשים ואנשי צוות נוספים, וכמותם משתנה לפי גודל הגדוד וצרכיו.

בשגרה משמש התאג"ד כמרפאה ראשונית, ובחירום הוא הדרג הראשון בו הפצוע נבדק על ידי מטפל בכיר (רופא או פרמדיק), ומשם מפונה אחורנית בדרך כלל לבית חולים. בהיות התאג"ד הגורם הרפואי הקרוב ביותר בהיררכיה לדרג הלוחם, אנשיו מוכשרים כלוחמים והם פורסים את ציוד המחלקה קרוב ככל האפשר לקו הלחימה באותו זמן. צוות התאג"ד מיומן לטפל בעיקר בנפגעי טראומה גופנית ובמתאר אב"כ.

==התאג"ד בשגרה==
במצב בו הגדוד מצוי בשגרה (באימונים או בביטחון שוטף), התאג"ד מתפקד כמחלקת רפואה המבוססת על מרפאה ועל אמבולנסים. בכל רגע קיים צוות כוננות רפואי, האחראי על התחום הרפואי בגזרה בה נמצאת היחידה. בדרך כלל צוות זה מורכב ממטפל בכיר, מנהל אירוע, וחובשים. על כן הגדוד מסוגל להיות מוקפץ לאירוע רפואי בגזרתו. מחלקת הרפואה אחראית גם על בריאות החיילים בגדוד, ביצוע חיסונים, ביקורת מזיקים ותברואה של המזון, וכדומה.

== הפעלת התאג"ד במצב חירום ==
עם התארגנותו של הגדוד למשימה קרבית, נכנס התאג"ד לכוננות פריסה. הציוד שלו מועמס ומוכן על שני נגמ"שים, שם הוא מסודר בתרמילים ובמנות (קרטונים). בהינתן האות לפריסה של התאג"ד ולאחר שנבחרה נקודת הפריסה, חונים הנגמ"שים במקביל זה לזה, והציוד מורד מהם על ידי צוות התאג"ד. תחילה נבנית בתאג"ד פינת החייאה אחת שאליה מגיעים הפצועים הקשים, לאחר מכן נבנית פינת החייאה נוספת, ושתי פינות לפצועים קשים.

מהתאג"ד ניתן לפנות את הפצועים ישירות לבתי חולים, אך במידה שיש עליהם עומס, ניתן לפנות את הפצועים לפלוגות רפואה ייעודיות כמו: פלוגת החייאה קדמית (פלה"ק), יחידה כירורגית רפואית (יכ"ר), יחידה כירורגית זעירה (יכ"ז), פלוגת רפואה של חיל האוויר (פלר"ח) ואחרות.

== בתרבות ==
בין השנים 2020 - 2016 צולמו ושודרו בישראל שתי עונות של הסדרה טליויזיונית תאג"ד, הסדרה מתארת את עלילותיהם של חובשי תאג"ד של גדס"ר צנחנים.

==קישורים חיצוניים==

* 

קטגוריה:זרוע היבשה
קטגוריה:חיל הרפואה
הארפו מרקס

האחים מרקס, מלמעלה למטה: צ'יקו, הארפו, גראוצ'ו וזפו
אדולף ארתור "הארפו" מרקס (באנגלית: Adolph Arthur "Harpo" Marx; 23 בנובמבר 1888 - 28 בספטמבר 1964) היה אחד מהאחים מרקס צוות בדרנים וזמרים שזכו להצלחה בקולנוע. הוא היה ידוע בנגינת הנבל (באנגלית Harp, ומכאן מקור כינויו), בכך שמעולם לא דיבר בסרטים, ולרוב השתמש באביזרים, כצפצפה, ואביזרים אחרים אותם היה שולף ממעילו. כך, למשל, באחד הסרטים נאמר לו שאינו מסוגל להחזיק בנר משני קצותיו (ביטוי באנגלית שפירושו שאינו יכול ליהנות משני העולמות), מיד שלף ממעילו נר בוער בשני קצותיו ואחז בו. הארפו נהג לחבוש פיאה בהירה ומתולתלת, והיה בעל פני תינוק, אותם נהג לעוות בסרטיו באמצעות ניפוח לחייו והוצאת לשונו.

== חייו ==
הארפו נולד בניו יורק, כשלישי מבין האחים מרקס, בני משפחה יהודית ממוצא גרמני. אח בשם מנפרד מת כתינוק. אחיו הגדול של הארפו היה לאונרד (המכונה צ'יקו), ואחיו הצעירים היו ג'וליוס הנרי (המכונה גראוצ'ו) וכן מילטון והרברט (גמו וזפו).

בינואר 1910 הצטרף הארפו לצ'יקו וגראוצ'ו לצוות מוזיקלי בשם "שלושת הזמירים". הארפו השתכנע כי עליו לשחק את האילם לאחר שקרא ביקורת על הופעתם בו נאמר כי הוא הפליא בפנטומימה אך הרס את ההופעה בכל פעם שפתח את פיו.

הארפו למד לנגן בנבל, וניגן באופן ייחודי ובלתי קונבנציונלי, מכיוון שהיה מתאם את המיתרים בעצמו. רק לאחר שנים הסתבר לו כי נגינתו אינה תואמת את האופן המקובל של נגינה בנבל. הצלחתו הביאה נבלנים מכל העולם לחקות את הדרך בה ניגן.

הארפו שינה את שמו לארתור בעקבות הרגשות האנטי גרמניים באמריקה בעקבות מלחמת העולם הראשונה. הוא נישא לשחקנית סוזן פלמינג ב-28 בספטמבר 1936. לזוג לא היו ילדים משלו, אך הם אימצו שלושה בנים ובת. בעוד שבסרטיו שיחק הארפו דמות אנארכית ופרועה, חייו הפרטיים היו שלווים ורגועים.

האחים החלו את הקריירה הקולנועית שלהם בסרט "אגוזי הקוקוס" בשנת 1929, שהיה מבוסס על מופע מצליח שהעלו האחים בברודוויי, והיא נמשכה, עם עליות וירידות, עד לשנת 1949. בתחילה כרביעייה, ומשנת 1933 כשלישייה שכללה רק את גראוצ'ו, צ'יקו והארפו. סרטיהם היו בתחילה קומדיות אנרכיסטיות שלעיתים מתחו ביקורת חברתית חריפה על מוסדות הבסיס של החברה האמריקנית (כסרט "מרק ברווז" משנת 1933). בהשפעת המפיק אירווינג תלברג מיתנו האחים את סגנונם, וסרטיהם הפכו לקומדיות מוזיקליות, בהן מסייעים שלושת האחים לזוג אוהבים לממש את אהבתם. סרטם האחרון ביחד היה "מאושרים באהבה" (1949).

בשנת 1961 פרסם הארפו את האוטוביוגרפיה שלו, "הארפו מדבר" בה הוא מספר כי ישנם אנשים שלא האמינו כי הוא אכן מסוגל לדבר. רבים האמינו כי הוא אילם מלידה. למעשה קיימות הקלטות של קולו. נראה כי היה לו קול ערב, כשל קריין מקצועי, אם כי בעל מבטא ניו יורקי בולט, כמוכח בהקלטות.

הארפו מת לאחר ניתוח לב פתוח ב-28 בספטמבר 1964. את הנבל שהיה לסמלו הוא תרם בצוואתו למדינת ישראל. הנבל נמצא באקדמיה למוסיקה ולמחול בירושלים.

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ניו יורק: אישים
הארפו
קטגוריה:קומיקאים יהודים אמריקאים
קטגוריה:שחקני קולנוע וטלוויזיה יהודים אמריקאים
קטגוריה:פנטומימאים
קטגוריה:אמריקאים חברי הבונים החופשיים
קטגוריה:יהודים חברי הבונים החופשיים
קטגוריה:אמריקאים ממוצא אלזסי-יהודי
קטגוריה:יהודים שגווייתם נשרפה
קטגוריה:אמריקאים שנולדו ב-1888
קטגוריה:אמריקאים שנפטרו ב-1964
קואופטציה

קואופטציה הוא מושג מתחום הסוציולוגיה, ומתייחס לדרך ההתמודדות אל מול מנהיגים או נציגים המפריעים או עשויים להפריע לפעילותו של ארגון מסוים - כשהם פועלים מחוצה לו - זאת באמצעות צירופם לארגון עצמו, ובכך מתן אפשרות לאנשים אלו להשפיע על הארגון מבפנים. הארגון למעשה מציע לאנשים אלו להצטרף ולקבל תפקיד רשמי בארגון, על מנת לרתום את כישוריו של האדם עצמו לטובת הארגון, בתור חלק מהמנגנון, ולמנוע הפרעה לתפקודו של הארגון כאשר האדם נמצא מחוצה לו. כמו כן, פעולה זו עשויה לתרום למניעת התגבשותה של אופוזיציה יעילה מטעם גורמי חוץ, בשל גיוסם של המוכשרים מבין חבריה לשורות הארגון בשיטה זו.

דוגמה לפעילות של קואופטציה היא מינוי של יו"ר אגרסיבי של ועד עובדים לחבר הנהלת המפעל (בדרך כלל בתחום משאבי אנוש), ובכך ניטרולו של ועד העובדים הלוחמני. 

עם זאת, פתרון זה בעייתי ממספר סיבות, אף שלעיתים הוא יעיל לטווח קצר. מחד, שימוש תכוף בו עלול להחדיר לארגון עצמו גורמים שאינם שותפים לאידאולוגיה השלטת בו, ובכך לפגוע בכוחו של הארגון מבפנים, ומאידך, הדבר עשוי ליצור התמרמרות פנימית בארגון כתוצאה מחוסר השוויון למול שאר העובדים בחברה, שאינם זוכים לתנאים להם העובד החדש זוכה.

בתחום הפוליטי הדבר בא לידי ביטוי בכך שהאליטה הפוליטית הישנה מחבקת ומאמצת לתוכה מנהיגים חברתיים מיליטנטיים והופכת אותם לפוליטיקאים מתונים ומערכתיים יותר. דוגמה טובה היא יושקה פישר, שהחל את דרכו כמהפכן אנרכיסט בתקופת הלימודים באוניברסיטה, כחבר דומיננטי בהתאחדות הסטודנטים. פישר עבר בהדרגה תהליך מלא קואפטציה פוליטית ששיאה היה עם הגעתו לצמרת האליטה הפוליטית, כשכיהן בתפקיד שר החוץ וסגן הקנצלר של גרמניה. 

דוגמה נוספת לקואופטציה ניתן למצוא בהיסטוריה של האימפריות. הקושי בניהול האוכלוסייה העצומה חייב שליטים אימפריאליים לתת מידה מסוימת של עצמאות ניהולית למלכים מקומיים. מכאן הגיע התואר 'מלך המלכים' לשליטים כמו כורש באימפריה הפרתית, ג'יאוורמן השני באימפריה החמרית והיילה סילאסי, קיסר אתיופיה . 

במסגרת הסכסוך הישראלי-פלסטיני, יש הרואים<ref></ref> ברשות הפלסטינית דוגמה לקואופטציה מסוימת שעבר ארגון אש"ף - מארגון שהוקדש ללוחמה בישראל ל'קבלן ביטחון' שלה. 

==הערות שוליים==

קטגוריה:סוציולוגיה ארגונית
Liero

Liero הוא משחק מחשב שנוצר על ידי המתכנת הפיני יוֹסה ריי-קינן בשנת 1998. המשחק זמין להורדה ללא תשלום.

המשחק מתואר לעיתים קרובות כגרסה ב"זמן אמת" של המשחק Worms. הוא משלב כלי נשק וקולות מהמשחק Molez אשר היה המקור לרעיון של משחק זה.

Liero היא המילה הפינית לחיה שלשול, מבוטא 'lee-eh-roh' (לִי-אֶ-רוֹ).

== תיאור המשחק ==
ב-Liero יכולים לשחק שני שחקנים, המפעילים כל אחד דמות, שש דמויות נוספות מופעלות על ידי המחשב, (אך הוא בעל בינה מלאכותית מוגבלת למדי, שגורמת לו להרוג בעיקר את עצמו) הדמויות נלחמות על גבי מפה דו-ממדית. כל שחקן יכול להשתמש ב-5 כלי נשק מתוך מבחר של 40 כלי נשק שונים - תלוי במוד הנבחר. את רוב השטח פרט לסלעים, ניתן לחפור או להשמיד בפיצוץ. בנוסף לכלי נשק לכל תולעת יש חבל נינג'ה אשר ניתן להסתייע בו כדי לנווט במפה.
במהלך המשחק ניתן להחליף את חמשת כלי הנשק באחרים על ידי לקיחת קופסאות בונוס. בתחילת המשחק ניתן לבחור אילו מתוך 40 כלי הנשק יהיו זמינים לבחירה לפני תחילת המשחק, ואילו יהיו זמינים רק בקופסאות בונוס (לחלופין ניתן גם לבטל נשק לחלוטין). ניתן כמו כן לקחת גם קופסאות עזרה ראשונה אשר מרפאות את התולעת שלקחה אותם.

בניגוד לרוב המשחקים בסגנון זה, לכל כלי הנשק ב-Liero תחמושת אין סופית, אף כי לכל נשק יש מספר יריות שאחריו יהיה על התולעת לחכות לטעינה מחודשת של הנשק לפני שתוכל להשתמש בו שוב. גורמי המפתח הם קצב האש וזמן הטעינה ולא כמות התחמושת הזמינה כמו במשחקים אחרים, מה שהופך את התזמון ויכולת התנועה המהירה לכישורים המרכזיים הנדרשים ב-Liero.

== לקריאה נוספת ==
* [http://www.old-games.org/f/viewtopic.php?f=2&t=19056 העבר, ההווה והעתיד של Liero, והקשר ל-Worms] - מאמר מקיף בעברית באתר מסע אל העבר

== קישורים חיצוניים ==

=== אתרי מעריצים ===
* [http://www.liero.nl Liero Hellhole]
* [http://comser.liero.org.pl/forum/ ComSer Forum]
* [http://liero.org.pl Liga Liero] (קהילת Liero מפולין)
=== משחקים המבוססים על Liero ===
רשימת משחקים המבוססים על Liero : [http://forums.thegaminguniverse.com/showthread.php?t=8856 Liero Sequels List].

* [http://flameingo.sourceforge.net/ Flameingo]
* Gusanos ([http://gusanos.sf.net אתר רשמי])
* Liero Xtreme ([http://lieroxtreme.thegaminguniverse.com אתר רשמי])
* [http://lieroai.cjb.net LieroAI]
* [http://www.fractilegames.com/page.php?page=product&name=molez Molez] (כפי שצוין Liero בעצם מבוסס על Molez)
* [http://nil.sourceforge.net/ NiL]

קטגוריה:תוכנה חוצת פלטפורמות
קטגוריה:משחקי אסטרטגיה ממוחשבים (זמן אמת)
קטגוריה:משחקי וידאו משנת 1998
קטגוריה:משחקי DOS
קטגוריה:משחקי ארטילריה ממוחשבים
קטגוריה:משחקי וידאו שפותחו בפינלנד
לא בשמיים היא

ביהדות, לֹא בַשָּׁמַיִם הִיא הוא ביטוי המבטא את התפיסה כי התורה, על אף שניתנה משמים, והיא מעבר להשגת בני-אנוש, למרות כל זאת היא נתונה לפירושי החכמים המתעמקים בה בהתאם להבנתם. בנוסף הביטוי מלמד על כך שאין להכריע מחלוקות הלכתיות על פי בת קול או נבואה. יש הסוברים כי במקרים מסוימים דווקא אפשר להכריע על פי ידיעה מ'השמים'.

הביטוי משמש כיום כמטבע לשון מליצי במשמעות רחבה יותר: "זה לא בשמים"; כלומר אין הדבר נבצר מיכולת האדם, אם משתדלים מאוד להשיגו.

==מקור הביטוי==
מקור הביטוי הוא ב: 

פשוטו של הפסוק מדבר על קלות קיום מצוות התורה<ref>לפי רוב הפרשנים במקום, כגון רבינו בחיי בן אשר או מלבי"ם</ref> (או על קלות התשובה<ref>על פי פירוש הרמב"ן שם וההולכים בעקבותיו (שהוא חולק על הרמב"ם בספר המצוות אם תשובה היא מצווה). והכלי יקר ביאר על פי שתי הדרכים</ref>). אולם חז"ל דרשו בפסוק, שכיוון שהתורה כבר אינה נמצאת בשמים, אין אפשרות "לקחת" אותה משם באותות ובמופתים כלשהם, ויש ללמוד את פרטי הלכותיה על פי מסורת הכללים שניתנו בהר סיני.

==התייחסויות לביטוי==

הביטוי מופיע בספרות חז"ל בכמה הקשרים. אזכור אחד מופיע בהקשר לאגדת תנורו של עכנאי, וקובעת שאין להסתמך על בת קול או כל מסר שמימי אחר בקביעת הלכה, לאחר שניתנה התורה בהר סיני, עם כל הכללים לפסיקת הלכה. כך מופיע ב:

בדרך מליצה אמרו: "לא בשמים היא - לא בגסי הרוח היא מצויה". כלומר, התורה לא שוכנת אצל אנשים יהירים, שמגביהים דעתם עליהם כשמים.

==יישום מעשי==

הוויכוח ההלכתי בהקשר זה, כלל דעות שונות ביחס ליכולת ההסתמכות על גורמים שאינם טבעיים בפסיקת הלכה. הרמב"ם פסק להלכה את דברי הגמרא שנביא לא יכול לחדש הלכות, והוא מסביר שרק נבואת משה הייתה "נבואה מחוקקת", ולאחריה דבר זה נאסר. קביעה זו התבטאה אף באיסור גורף של כל שימוש בגורמים שאינם רציונליים בקביעת הלכה, כגון שאלת חלום ואף השפעה של ספרות הקבלה. 

לעומת זאת היו שתמכו ואף השתמשו בגורמים על-טבעיים שונים בפסיקת הלכה, כך מפורסם הספר "שאלות ותשובות מן השמים" לר' יעקב ממרויש מבעלי התוספות, העוסק בבירור שאלות הלכתיות על ידי שימוש בגורמים על-טבעיים, כדוגמת חלומות, שבעקבותיו התפתח דיון נרחב בנושא. יש טוענים שגם הראב"ד, בר הפלוגתא הגדול של הרמב"ם, לא חשש להסתמך על רוח הקודש בקביעת הלכות.

==ראו גם==
*תנורו של עכנאי
*חכם עדיף מנביא
*הלכה נבואית

==קישורים חיצוניים==
* [http://www.yeshiva.org.il/midrash/shiur.asp?id=11419 לא בשמים היא], מאת הרב דוד דב לבנון, באתר ישיבה
* שמעון קלמן, [http://www.shaalvim.co.il/uploads/files/13-49-62.pdf 'לא בשמים היא' והכרעת הדין], הגרסה מקוונת וסרוקה של המעין, תשרי תשע"ג, גיליון 203, עמ' 62-49
*יהודה איזנברג, [http://www.daat.ac.il/daat/kitveyet/michlol/lobasham.htm לא בשמים היא], אתר דעת
* תומר מוסקוביץ, [http://www.daat.ac.il/mishpat-ivri/skirot/197-2.htm השפעת גורמים מטפיזיים על הכרעת הדין], אתר דעת
* הרב יהושע פפר, [http://din.org.il/2019/02/15/%D7%94%D7%9C%D7%9B%D7%94-%D7%9E%D7%9F-%D7%94%D7%A9%D7%9E%D7%99%D7%9D-%D7%A2%D7%9C-%D7%A4%D7%A1%D7%99%D7%A7%D7%AA-%D7%94%D7%9C%D7%9B%D7%94-%D7%A2%D7%9C-%D7%98%D7%91%D7%A2%D7%99%D7%AA/ הלכה מן השמים? על פסיקת הלכה על-טבעית], באתר דין
* ישיבת שדמות נריה - ל[https://www.youtube.com/watch?v=yN-PHkUvf6Y א בשמיים היא]

==הערות שוליים==

קטגוריה:פסיקת הלכה
קטגוריה:אמרות חז"ל
קטגוריה:ניבים וביטויים תנ"כיים
קטגוריה:פרשת ניצבים
ארגון נפגעי פעולות איבה

בית נפגעי פעולות איבה - בית אורן 9 תל אביב
ארגון נפגעי פעולות איבה (הארגון היציג) הוא עמותה המייצגת את נפגעי פעולת האיבה, שהוכרו על ידי המוסד לביטוח לאומי והרשות המאשרת במשרד הביטחון, נקבעה להם דרגת נכות של 20% ויותר (או 10% ויותר והגישו תביעתם עד ליום ה-1.1.1996), מקבלים גמלת נכות חודשית ומשלמים דמי חבר, אלמנות ואלמנים, יתומים והורים שכולים. 

הארגון משמש כארגון היציג, בעקבות החלטת ממשלה משנת 1998, והוא ארגון א-פוליטי וא-מפלגתי. 

מייסד הארגון הוא דב קלמנוביץ'. בראש הארגון עומד ועד הנבחר מדי שלוש שנים בצורה דמוקרטית, מבין חברי הארגון. עד לשנת 2017, יושב ראש הארגון היה יהושע כהן. משנת 2017 יו"ר הארגון הוא אייבי מוזס. מנכ"ל הארגון הוא עו"ד רועי כהן.

== ראו גם ==
* אלמגור - ארגון נפגעי טרור

== קישורים חיצוניים ==
* 

* 
* 

==הערות שוליים==

קטגוריה:זוכי פרס בגין
קטגוריה:ישראל: ארגוני סיוע לנפגעי פעולות טרור
קטגוריה:תל אביב-יפו: עמותות
סריאליזם

סריאליזם היא שיטה לכתיבת מוזיקה המבוססת על סידור שיטתי של אלמנטים מוזיקליים. בשיטה הסריאלית מסודרים בשורה או סדרה גובהי צליל, דינמיקה, תזמור, קצב, ולעיתים אלמנטים נוספים, כשכל ערך בסדרה (צליל גבוה יותר, חזק יותר) מקבל מספר. בצורתה המחמירה ביותר הנקראת סריאליזם טוטאלי חייבים להופיע כל גובהי הצליל, הדינמיקות, הכלים בתזמור והמקצבים הריתמיים במקומם בסדרה קבועה מראש, ולא לשוב ולהופיע עד שהסדרה כולה הושמעה.

מקורותיו של הסריאליזם הם בתקופת הרנסאנס המוקדם - אז הופיעה שיטת כתיבה הנקראת מוטט אזוריתמי. בשיטה זו נלקחה תבנית או שורה מיקצבית (טלאה) ועליה הותאמו צלילים מלחן אחר (קולור).
בעשורים הראשונים של המאה העשרים נוצרה שיטת כתיבה - כמקרה פרטי ובולט של סריאליזם. היא שיטת שנים-עשר הטונים (הידועה גם כדודקאפוניה) אשר הומצאה בראשית המאה העשרים על ידי ארנולד שנברג.

כמה מהמלחינים הסריאליים החשובים הם ארנולד שנברג, קרלהיינץ שטוקהאוזן ופייר בולז. אלמנטים מתוך השיטה שמשו מלחינים רבים כאיגור סטרווינסקי, בנג'מין בריטן, אהרן קופלנד, אלפרד שניטקה ודמיטרי שוסטקוביץ'. מ-1920 מגוון מלחינים הושפעו מהשיטה או ראו צורך להגיב אליה, לא רק בתחום המוזיקה הקלאסית, אלא גם בג'אז. השימוש בשיטה מתמטית לשליטה במאפיינים מוזיקליים השפיע על מלחינים שלא אימצו את השיטה בגרסתה המלאה, ביניהם אליוט קרטר ויאניס קסנאקיס (Iannis Xenakis).

==קישורים חיצוניים==

* 

קטגוריה:תאוריית המוזיקה
קטגוריה:מוזיקה קלאסית
ילדות רעות (סדרת טלוויזיה)

משתתפי הסדרה
ילדות רעות היא סדרת דרמה יומית מוזיקלית ישראלית, ששודרה בערוץ 24 החל ממרץ 2006. בפברואר 2006 הופץ שיר הנושא של הסדרה "ילדות רעות" כסינגל מוזיקלי.
תסריט לסרטון פרומו של הסדרה נפסל על ידי ערוץ 10, בגלל תוכן מיני בוטה.
==עלילה כללית==
הסדרה עוקבת אחר להקת בנות מדימונה הנקראת "ילדות רעות", שזכתה בתחרות מוזיקה עירונית, ואחר מהלכיהן של חברות הלהקה לפיתוח הקריירה המוזיקלית שלהן בתל אביב. במהלך הסדרה מוצגת תעשיית המוזיקה הישראלית על כל גווניה, כשבמרכז העלילה ניצבת חברת תקליטים בשם "מונוקול" הנאבקת על מעמדה בתעשייה זו. ארבע הבנות, אשר מוצגות כתגלית החברה, מנסות במהלך הסדרה להתרגל למנטליות החדשה אליהן נכנסו ולתנאים החדשים של עולם המוזיקה המסובך, דרך סיפורי אהבה, בגידה, קושי וחברות. הדמויות בסדרה כולן מעורבות בתעשיית המוזיקה; צוותי חברות תקליטים, זמרים, מפיקים מוזיקליים ולהקות.

==דמויות ושחקנים==
=== חברות הלהקה ===
* אלינור אברמוביץ' (יודוביץ') (אליענה בקייר): חברת להקה, נחשבת כמנהיגת "ילדות רעות", עוצמתית, מוחצנת ושתלטנית.
* הילה לוי (שנהב צדוק): חברת להקה, אישה ואם לילדה המתקשה לערב בין תנאי משפחתה ותנאי הלהקה.
* בטי כהן (קרן ברגר): חברת להקה האחראית על מילות השירים. מתקשה לבסס את זהותה המינית. מנגנת בגיטרה.
* חלי מכלוף (לימור אטיאס): חברת להקה, מסורתית, הנאבקת עם משפחתה המתנגדת לצירופה ללהקה ולנסיעתה לתל אביב.

=== דמויות תומכות ===
* מאיה גולד (שירי מימון): זמרת פופ המנסה לשמור על מעמדה ועל זוגיותה המסובכת, תוך ניסיון לטפל באחיה ובבעיות הסמים שלו.
* ישי גולד (גילי שושן): אחיה הנרקומן של מאיה, המנסה לטפל בבעיית הסמים הקשה שלו.
* שושנה "שוש" ברנד (יונה אליאן): מנהלת חברת התקליטים "מונוקול". מנסה לשמור על יציבותה המתפוררת של החברה, ועל חייה האישיים הקשים כאלמנה. אמו של אריק.
* נועה (אורן זגמן): מנהלת המשרד של "מונוקול", העוזרת האישית של שוש וצוף, מצחיקה, קצת טיפשה, מאוהבת בצוף עד עמקי נשמתה.
* נחום לוין (מני פאר): רואה החשבון של חברת התקליטים "מונוקול".
* צוף אלכסנדר (ניר פרידמן): המפיק המוזיקלי של "מונוקול" ובן זוגה של מאיה גולד. מתקשה להתמודד עם מצבו העסקי והאישי.
* סער בלטמן (עומר ברנע): זמר רוק המנהל חיים מסובכים וחסרי גבולות, מנהל רומן עם אלינור.
* דודי ורדי (רפי רוטשטיין): בעל חברת תקליטים מתחרה ל"מונוקול", מנהל בר תל אביבי ובו הופעות מוזיקליות.
* אריק ברנד (גיא אריאלי): שדרן רדיו, בנה של שוש. מנסה לעזור לאמו, ולשמור על חיי הזוגיות שלו.
* אפרת זהבי (שירה קצנלנבוגן): מפיקת רדיו המתקשה לנהל זוגיות נוחה עם אריק.
* שימי לוי (אורי בנאי): בעלה של הילה המתנגד למהלכים המוזיקליים שזו עושה.
* סוזי אלימלך (אוולין הגואל): דודתה של הילה, אצלה הילה מתגוררת. הייתה אישה מוכה בעברה ובעלה לשעבר הסית את משפחתו של שימי נגדה.
* מיכל לוי (דניאל כהן): בתם של הילה ושימי.
* קובי לוי (קובי מאור): אח של שימי וחבר של סוזי.
* אלכס שכנר (אורן שבו): בעל הפאב "אלכס" בו עובדות אלינור ובטי, ידיד של הילה.
* אייזיק אברמוביץ' / סשה גרוסמן (ולדימיר פרידמן): אביה של אלינור. פושע בינלאומי ואיש עסקים, העוזר למצבה של "מונוקול" ומתאהב בשוש ומנסה להחזיר אליו את בתו.
* רומן יודוביץ (קיריל ספונוב): אחיה של אליס, אמה של אלינור, העוזר של אייזיק / סשה במזימתו, אך לא יודע מהי מזימתו האמיתית.
*אליס יודוביץ (לנה סחנוב): אמה של אלינור ואחותו של רומן.
*מישל (הילה וידור): מושא האהבה של בטי.

==קישורים חיצוניים==

==הערות שוליים==

קטגוריה:טלנובלות ישראליות
קטגוריה:ערוץ 24: תוכניות וסדרות
קטגוריה:סדרות טלוויזיה ישראליות שעלו לשידור בשנות ה-2000
דיאגרמת מודי

דיאגרמת מודי, (באנגלית: Moody Diagram), היא תרשים גרפי למציאת מקדם החיכוך בזרימה בצינור. מקדם החיכוך מתקבל כתלות בחיספוס היחסי של דופן הצינור ומספר ריינולדס. מקדם החיכוך משמש לחישוב מפל הלחץ בזרימה בצינור לפי משוואת דרסי ויסבך. השימוש בדיאגרמה הוא כללי ואינו מוגבל לזורם מסוים. מודי פרסם את הדיאגרמה בנובמבר 1944 בפרסום של איגוד מהנדסי המכונות של ארצות הברית.

הדיאגרמה מראה מספר תחומים בזרימה בצינור והם:

* זרימה למינרית, בה מתקיים f = 64 / Re כאשר f הוא מקדם החיכוך ו-Re הוא מספר ריינולדס
* אזור קריטי בו הזרימה אינה מוגדרת
* אזור מעבר בו מקדם החיכוך מוגדר על ידי החספוס היחסי ומספר ריינולדס
* אזור הזרימה הטורבולנטית המלאה בו מוראה מקדם החיכוך כקו אופקי לפי החספוס היחסי של דופן הצינור

== מפל הלחץ בזרימה בצינור ==

דיאגרמת מודי נותנת את מקדם החיכוך בזרימה בצינור לחישוב מפל הלחץ בזרימה לפי משוואת דרסי ויסבך:

:<math>h_f = f \cdot \frac{L}{D} \cdot \frac{V^2}{2g}</math>
* h<sub>f</sub> מפל העומד עקב הזרימה בצינור
* f מקדם החיכוך בזרימה בצינור המתקבל בדיאגרמת מודי
* L/D אורך הצינור מחולק בקוטר הפנימי של הצינור
* V מהירות הזרימה בצינור
* g תאוצת הכובד

== מספר ריינולדס ==
מספר ריינולדס הוא מספר חסר ממדים המאפיין את הזרימה בצינור.
:<math> \mathit{Re} = {\rho v_{s} L\over \mu} </math> 

או

:<math> \mathit{Re} = {v_{s} L\over \nu} \; </math>
* v<sub>s</sub> - מהירות ממוצעת בחתך הצינור
* L - אורך אופייני ( L = 2r שווה לקוטר הצינור כאשר החתך של הצינור הוא עגול)
* &mu; - צמיגות דינמית
* &nu; = &mu; / &rho;
* &nu; צמיגות קינמטית
* &rho; - צפיפות הזורם

== חספוס יחסי ==
חספוס יחסי של דופן הצינור הוא מספר חסר ממדים המאפיין את השפעת הצינור בזרימה. החספוס היחסי מתקבל על ידי המנה של החיספוס e בקוטר הפנימי של הצינור D.

== משוואת קולברוק ==

משוואת קולברוק מטיבה לתאר את דיאגרמת מודי. אחד חלקי שורש f מופיע בשני צידי המשוואה ונדרש פתרון נומרי איטרטיבי או על ידי פונקציית W של למברט.
:<math>\frac{1}{\sqrt{f}} = -2 log (\frac{e}{3.7 D} + \frac{2.51}{Re\sqrt{f}})</math>
* f - מקדם החיכוך בזרימה
* e - חיספוס של הדופן הפנימית של הצינור
* D - קוטר פנימי של הצינור
* e/D- החיספוס היחסי של דופן הצינור
* Re - מספר ריינולדס

== הדיאגרמה ==
דיאגרמת מודי

== מקורות == 
<div style="text-align: left; direction: ltr; margin-left: 1em;">
*1982 Handbook of Hydraulics by Ernest F. Brater and Horace Williams King.Sixsth Edition. McGraw-Hill Book Company. , פרק 6.
</div>

<hr>

== קישורים חיצוניים ==

*[https://web.archive.org/web/20060209230913/http://biosystems.okstate.edu/darcy/DarcyWeisbach/MoodyDiagram.htm דיאגרמת מודי]
*[https://web.archive.org/web/20060313171918/http://www.engineeringtoolbox.com/docs/documents/618/pipefric.pdf דיאגרמת מודי בקובץ פי די אף]
*[http://www.pipeflow.co.uk/public/control.php?_path=/497/503/510 התאוריה של מפלי הלחץ]

קטגוריה:הנדסת מכונות
קטגוריה:הידרודינמיקה
קטגוריה:צנרת
פיטר בנצ'לי

פיטר ברדפורד בנצ'לי (באנגלית: Peter Bradford Benchley;
8 במאי 1940 – 11 בפברואר 2006) היה סופר אמריקאי, כותב הנאומים של נשיא ארצות הברית לינדון ג'ונסון. ספרו רב המכר, "מלתעות" ("Jaws"), יצא לאור ב-1974, והעיבוד הקולנועי לספר, "מלתעות", זכה גם הוא להצלחה.

==ביוגרפיה==
בנצ'לי נולד בניו יורק שבארצות הברית למשפחה של סופרים. סבו היה העיתונאי ושחקן הקולנוע רוברט בנצ'לי, אביו היה הסופר נת'ניאל בנצ'לי וגם אחיו הצעיר נאט בנצ'לי הוא סופר ידוע בזכות עצמו.

בנצ'לי ידוע בכתיבת ספרות אימה או מתח שבמרכזם מפלצת מרכזית. רבים מהספרים מכילים כריש בתור נבל תוקפני אוכל אדם.

בין הספרים שכתב: "Beast", "The Island" ו-"The Deep". לעברית תורגמו רק ארבעה מספריו: מלתעות, "התהום" (עובד לסרט קולנוע תחת אותו שם), "האי הנעלם" ו"הנערה מים קורטז" - כולם בהוצאת ספרי ארז.

בנוסף לכתיבה היה גם תסריטאי, בין השאר לסרט המצליח מלתעות. הוא אף הופיע בסרט בהופעת קמע בתור עיתונאי על החוף.

==קישורים חיצוניים==
* 

* 
* 
* 

קטגוריה:ערכים שבהם תבנית בריטניקה אינה מתאימה
קטגוריה:ניו יורק: אישים
קטגוריה:סופרי מתח ואימה אמריקאים
קטגוריה:מלתעות
קטגוריה:אמריקאים שנולדו ב-1940
קטגוריה:אמריקאים שנפטרו ב-2006
דד קנדיז

דד קנדיז (Dead Kennedys, "הקֶנֶדים המתים"), היא להקת פאנק אמריקאית. המקור לשמה הוא במשפחת "האצולה" האמריקאית, משפחת קנדי ובשרשרת האסונות אשר פקדו אותה ובראשם רצח הנשיא ג'ון פיצג'רלד קנדי ורצח אחיו, המועמד הדמוקרטי לנשיאות רוברט. הלהקה נוסדה בשנת 1978 על ידי הגיטריסט איסט ביי ריי (שמו מרמז על המקום בו נולד - אזור המפרץ של סן פרנסיסקו) והונהגה מרגע הקמתה על ידי הזמר ג'לו ביאפרה (נולד בשם אריק ריד בּוּשֵה). בשנת 1979 הוציאה הלהקה את תקליט השדרים הראשון שלה "California Über Alles" (גרמנית: קליפורניה מעל לכל, כפרפרזה על השורה הראשונה בהמנון גרמניה, "Deutschland über alles", גרמניה מעל לכל), בו מתאר ביאפרה בסגנונו המיוחד איך מדינת קליפורניה בה פועלת הלהקה, הולכת ונהפכת לשמרנית, ואף משווה אותה לגרמניה הנאצית. חוש ההומור המיוחד של ביאפרה בצוותא עם מקצבי הפאנק של הלהקה, הפכו את דד קנדיז למובילה בסצנת הפאנק האמריקאית. הלהקה פעלה בהצלחה רבה לאורך שנות ה-80 ובנובמבר 1986 הוציאה את תקליטה האחרון. במהלך שנות ה-90, התעורר סכסוך משפטי בין חברי הלהקה לביאפרה, שבסופו הותר לשאר חברי הלהקה לשוב ולפעול תחת השם דד קנדיז. לאחר מכן צירפה הלהקה סולן חדש והחלה במסע הופעות עולמי.

==השפעה פוליטית==
ג'לו ביאפרה והדד קנדיז הרבו במהלך שנות פעילותם לבקר את החברה האמריקאית, שהתאפיינה לדעתם בקפיטליזם, בשובינזם ובכוחניות. שנות ה-80, שנות שלטונה של המפלגה הרפובליקנית השמרנית והנשיא רונלד ריגן אופיינו במספר רב של "הרפתקאות" אמריקאיות מעבר לים, והתערבויות צבאיות רבות במשטרים פרו-קומוניסטים בעולם. גם בארצות הברית עצמה, התחוללה מהפכת שמרנות אשר העמידה את הכנסייה והערכים הקפיטליסטים בראש המדרג. באמצעות שירים כמו "California Über Alles" ,"Kill the Poor" וכן "MTV Get Off the Air" ידעה הלהקה להצביע על הנושאים הכאובים לרוב הדומם, כל זאת בצורה בוטה המלווה בהומור משובח. גם השמאל האמריקאי לא שבע נחת מידי הלהקה, אשר נהגה לבקר את הצביעות הרבה של בעלי ההשפעה בצד השני.

דד קנדיז לא הסתפקה בהתמקדות בתחום הפוליטי הצר, אלא הייתה גם להקת הפאנק הראשונה שעסקה באופן פעיל בגינוי ההרס הסביבתי שיוצרת החברה המתועשת. לדוגמה בשירם "סהר מעל ים" הם כותבים: 

==היחס לישראל==
מדינת ישראל הוזכרה אף היא על ידי הלהקה, אשר ראתה במדינה שלוחה פאשיסטית של ארצות הברית. לתקליט "Plastic Surgery Disasters" אף צורפה חוברת מעוצבת ובה בין היתר, תמונה של שר הביטחון דאז אריק שרון בעת טיסה במסוק וכן של ראש הממשלה מנחם בגין אשר נראה לוחץ יד לבדרן האמריקאי-יהודי סמי דייוויס ג'וניור.

==דיסקוגרפיה==
;אלבומי אולפן
* Fresh Fruit for Rotting Vegetables (1980)
* Plastic Surgery Disasters (1982)
* Frankenchrist (1985)
* Bedtime for Democracy (1986)

;מיני אלבומים
* In God We Trust, Inc. (1981)

;אלבומי הופעה
* A Skateboard Party (1983)
* Mutiny on the Bay (2001)
* Live at the Deaf Club (2004)

;אוספים
* Not So Quiet on the Western Front (1982)
* Give Me Convenience or Give Me Death (1987)
* Milking the Sacred Cow (2007)

==קישורים חיצוניים==

* 

== הערות שוליים ==

קטגוריה:דד קנדיז
קטגוריה:סן פרנסיסקו: אישים
קטגוריה:להקות רוק אמריקאיות
קטגוריה:להקות פאנק (Punk)
קטגוריה:רביעיות מוזיקליות
קטגוריה:מחלוקות סביב טענות לתועבה במוזיקה
קטגוריה:להקות שהוקמו בשנת 1978
דיינה ריב

דיינה ריב (באנגלית: Dana Reeve; 17 במרץ 1961 - 6 במרץ 2006), הייתה שחקנית קולנוע ורעייתו של כריסטופר ריב, שנפטר שנתיים לפניה.

==ביוגרפיה==
נולדה כדיינה צ'ארלס מורוסיני בטינק, ניו ג'רזי, וגדלה בגרינבורג, ניו יורק.

בשנת הלימודים הלפני אחרונה שלה היא למדה באקדמיה המלכותית לאמנות הדרמה בלונדון.

באפריל 1992, היא נישאה לשחקן כריסטופר ריב במסצ'וסטס, ויש להם בן אחד בשם ויליאם שנולד ב-7 ביוני 1992.

ב-1996 הקימו בני הזוג ריב את "קרן כריסטופר ריב", אשר מימנה מחקר למחלות שגורמות שיתוק, ועזרה לשפר את חייהם של הנכים, ולאחר מותו של בעלה כריסטופר ריב, עמדה בראש הארגון עד מותה. כיום עומדים בראש הארגון מתיו ואלכסנדרה ריב, ילדיו של כריסטופר ריב מנישואיו הקודמים.

באוגוסט 2005, אובחנה ריב כחולת סרטן הריאה. ב-2005, ריב קיבלה את פרס "האמא של השנה" מהחברה האמריקנית לסרטן. במרץ 2006, נפטרה כתוצאה מהמחלה, בגיל 44.<ref></ref>

==פילמוגרפיה==
* 1995 - Above Suspicion
* 2004 - The Brooke Ellison Story
* 2006 - Everyone's Hero

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:שחקניות קולנוע וטלוויזיה אמריקאיות
קטגוריה:בוגרות האקדמיה המלכותית לאמנות הדרמה
קטגוריה:בוגרי האקדמיה המלכותית לאמנות הדרמה
קטגוריה:אמריקאיות שנולדו ב-1961
קטגוריה:אמריקאים שנולדו ב-1961
קטגוריה:אמריקאיות שנפטרו ב-2006
קטגוריה:אמריקאים שנפטרו ב-2006
קטגוריה:אמריקאיות שנפטרו מסרטן הריאה
קטגוריה:אמריקאים שנפטרו מסרטן הריאה
מרכז לינקולן

אולם דייוויד גפן הול, חלק ממתחם מרכז לינקולן, הוא משכנה של הפילהרמונית של ניו יורק
גרם המדרגות בהיכל המטרופוליטן אופרה
לינקולן סנטר בערב
מרכז לינקולן לאמנויות הבימה (באנגלית: Lincoln Center for the Performing Arts) הוא תשלובת בניינים בשטח כולל של 61 דונם בניו יורק, המשמש משכן ל-12 להקות אמנות. המקום נבנה כחלק מתוכניתו של רוברט מוזס לחידוש פני העיר בשנות ה-60 של המאה העשרים. היה זה הכינוס הראשון של מוסדות תרבות חשובים במיקום אחד מרכזי בכרך בארצות הברית, והוא ממוקם בין שדרת קולומבוס לשדרת אמסטרדם, בין רחוב 62 מערב לבין רחוב 66 מערב בשכונת "אפר וסט סייד" (הצד המערבי העליון) שבמנהטן.
מוסדות התרבות של מרכז לינקולן גם עושים שימוש במבנים שמחוץ לקמפוס הראשי עצמו. בשנת 2004 הורחב לינקולן סנטר כשנוסף לו מבנה "ג'אז בלינקולן סנטר" החדש (אולם פרדריק פ. רוז) במרכז "טיים ורנר" החדש, כמה רחובות דרומית משם.

==הלהקות ומוסדות תרבות במרכז==
לינקולן סנטר משמש בית לכמה להקות ומוסדות תרבות, ואלה הם:
* האגודה למוזיקה קאמרית של לינקולן סנטר.
* אגודת הקולנוע של לינקולן סנטר (התומכת בפסטיבל הקולנוע של ניו יורק)
* ג'אז בלינקולן סנטר
* בית הספר ג'וליארד
* לינקולן סנטר לאמנויות הבימה בע"מ. נקרא גם "לינקולן סנטר מציג"
* תיאטרון לינקולן סנטר
* מטרופוליטן אופרה
* ניו יורק סיטי בלט
* ניו יורק סיטי אופרה
* הפילהרמונית של ניו יורק
* התזמורת הקאמרית של לינקולן סנטר
* הספרייה הציבורית של ניו יורק לאמנויות הבימה
* בית הספר לבלט אמריקאי

==אדריכלים==
האדריכלים שתכננו את הבניינים בלינקולן סנטר הם:
* מקס אברמוביץ' - אולם אוורי פישר
* פייטרו בלושי - בית ספר ג'וליארד
* גורדון בונשאפט - הספרייה הציבורית של ניו יורק לאמנויות הבימה
* וולאס הריסון - תוכנית-על ובית המטרופוליטן אופרה
* פיליפ ג'ונסון - תיאטרון מדינת ניו יורק
* אירו סארינן - תיאטרון ויויאן בומון

==אירועים היסטוריים==
* 21 באפריל 1955 - ייעוד כיכר לינקולן לחידוש פני העיר
* 14 במאי 1959 - טקס פתיחת העבודות
* 23 בספטמבר 1962 - פתיחת אולם הפילהרמונית
* 2 בספטמבר 1986 - רימון גז מדמיע מושלך על ידי איש הליגה להגנה יהודית בשעת הצגת בלט סובייטי בבית המטרופוליטן אופרה כמחאה על מדיניות איסור העלייה לישראל.

==קישורים חיצוניים==

* 

קטגוריה:מנהטן: מבנים
קטגוריה:ניו יורק: תרבות
קטגוריה:ארצות הברית: אולמות קונצרטים
לינקולן, מרכז
קטגוריה:הנצחת אברהם לינקולן
קליצבוס

קליצבוס שנודע בעבר כטיטי (שם מדעי: Callicebus) הוא סוג של קופים מתת-משפחת הטיטים שבמשפחת הצבוסיים, תת-סדרת קופים רחבי אף. במקור סוג זה היה היחיד ששרד בתת-משפחת הטיטים (Callicebinae) - תת-משפחה שהכילה עוד 6–7 סוגי קופים שנכחדו. בשנת 2016 הפרידו חלק מהחוקרים את חלק מהמינים לשני סוגים חדשים - כרצבוס (Cheracebus) ופלקטורוצבוס (Plecturocebus).

==מאפיינים==
קופי הטיטי נפוצים באמריקה הדרומית, מקולומביה עד ברזיל, פרו וצפון פרגוואי.

המינים השונים בסוג נבדלים זה מזה בגודל ובצבע, אך דומים ברוב שאר המאפיינים הגופניים. כולם קטנים יחסית - 30–42 סנטימטרים ללא הזנב, שארוך מעט מהגוף. משקלם מגיע עד 600 גרם. פרוותם ארוכה, צפופה ורכה, והצבעים הנפוצים הם אדמדם, חום או שחור עם צד תחתון בהיר יותר. לחלק מהמינים קולר בהיר או פסים שחורים על הראש. הזנב לעולם פרוותי ואינו יכול לשמש לאחיזה.

קופי הטיטי הם יומיים ושוכני עצים, המעדיפים יערות סבוכים הסמוכים למקורות מים. הם מנתרים בקלות מענף לענף, ולכן נקראים בגרמנית 'קוף קופץ'. בבוקר ובערב הם עוסקים באכילה ללא הרף, המופסקת רק לצורך מנוחת הצהריים ושנת הלילה.

==מיון==
מספר מיני הטיטי הידועים לאדם הוכפל מסוף המאה ה-20, לאחר שמינים רבים חדשים התגלו באגן האמזונאס. לכן, המיון להלן שונה במידה רבה מהמיון שהיה מקובל לפני 20 שנה. מין שנתגלה ב-2004, Callicebus aureipalatii, טרם קיבל סיווג. שמו של מין זה נובע מהעובדה שהזכות לתת לו שם נמכרה במכירה פומבית, שההכנסות ממנה הוקדשו לקרן המתחזקת את שמורת הטבע מאדידי שבבוליביה, בה התגלה המין.

בשנת 2016 הופרדו חלק מהמינים לשני סוגים חדשים: Cheracebus ו-Plecturocebus. הסוג המקורי נותר רק עם 5 מינים:
*טיטי ברברה בראון (Callicebus barbarabrownae)
*טיטי קוימברה (Callicebus coimbrai)
*טיטי חופי אדום-יד (Callicebus melanochir)
*טיטי שחור-חזית (Callicebus nigrifrons)
*טיטי אטלנטי (Callicebus personatus)

==קישורים חיצוניים==

* 

== הערות שוליים ==

קטגוריה:בעלי חיים שתוארו ב-1903
קטגוריה:טקסונים שתוארו בידי אולדפילד תומאס
קטגוריה:צבוסיים
ספר התודעה

ספר התודעה הוא ספר על לוח השנה העברי ומועדי ישראל מאת הרב אליהו כי טוב. הספר מסודר לפי חודשי השנה, מתשרי ועד אלול. מכיל דינים, הלכות ומנהגים למעגל השנה, ומסביר את משמעותם ומקורותיהם.

== תוכן הספר ==
בספר 35 פרקים, פרק לכל חודש ובנוסף למספר חגים הוקדש פרק נפרד. 

פרקים עם יחס חיובי ליום ירושלים ויחס פתוח ליום העצמאות נכתבו על ידי המחבר, אך לאחר התייעצותו עם רבנים שונים לא הוכנסו לבסוף לספר, בשל חשש מתגובות שונות בציבור הדתי והחרדי. פרקים אלה יצאו כחוברת נספח נפרדת (שנקרא על ידי חתנו, חנוך בן ארזה, "כבשי דרחמנא - על הימים ה' באייר ו-כ"ח באייר", והופיעו במהדורה שיצאה באנגלית (בהוצאת פלדהיים).

=== מהדורות ===
הספר במהדורתו הראשונה כלל 2 כרכים (במהדורה הנפוצה שניהם כרוכים יחד, כ-700 עמודים סך הכול) ויצא לאור לראשונה בשנת 1958 (ה'תשי"ח), ולאחר מכן בכמה מהדורות נוספות.

בשנת ה'תשנ"ז יצא מחדש בשתי מהדורות, האחת מורחבת בשלושה כרכים, והשנייה המיועדת לתלמידי בתי הספר בכרך אחד מאוחד אך ללא המקורות, הספרים יצאו בהוצאת יד אליהו כי טוב על ידי חנוך בן ארזה, חתנו של הרב. מהדורה נוספת הודפסה בשנת ה'תשס"א (2001).

הספר (או חלקים ממנו) תורגם לאנגלית, צרפתית, גרמנית, רוסית, ספרדית, פורטוגלית ואיטלקית.

==קישורים חיצוניים==

* 
* [http://www.daat.ac.il/daat/toshba/maagal/tohen.htm חלקים מספר התודעה], באתר דעת

קטגוריה:ארון הספרים היהודי
קטגוריה:חגי ישראל ומועדיו
קטגוריה:ספרי 1958
דאימיו

הדאימיו [[מאטסודאירה קאטרמורי מבקר במגורי
משרת. בובות בבניין בעיר איזוואקמאצו]]
דאימיו במהלך ביקור רשמי, אילוסטרציה משנת [[1860]]

הדאימיו (יפנית: 大名, ) היו השליטים הפיאודליים החזקים ביותר מהמאה ה-12 עד המאה ה-19 ביפן. למעמד היסטוריה ארוכה מגוונת, מתקופת קמקורה דרך תקופת סנגוקו ועד תקופת אדו. המונח דאימיו לעיתים התייחס למנהיגים של השבטים, שנקראו גם שרי מלחמה. לרוב, גם אם לא תמיד, משרי המלחמה האלו קם השוגון או שנבחר עוצר.

==אטימולוגיה==
ביפנית, 'דאי' (大) משמעותו גדול ו-'מיו' הוא קיצור של 'מְיוֹדֶן' (名田) – קרקע פרטית (מילולית: קרקע של שם).

==הדאימיו בתקופת אדו==
הדאימיו לבשו לרוב צבעים בהירים או כהים של סגול, בהתאם למעמדם. סגול כהה או בהיר קדם לירוק כהה או בהיר, אדום כהה ובהיר ולבסוף שחור. הדאימיו החזקים ביותר נחשבו לאצילים.

אחרי קרב סקיגהארה בשנת 1600 שסימן את תחילת תקופת אדו, ארגן השוגון טוקוגאווה איאיאסו מחדש את הקלאנים ואת שטחיהם לפי תפוקת האורז. איאיאסו גם חילק את הדאימיו לשלוש קבוצות, לפי מידת הקרבה שלהם אל משפחת טוקוגאווה: שינפן אשר היו קרובים לטוגוקאווה, פיודאישהיו וסאלים או בעלי ברית של טוקוגאווה וטוזמה אשר התנגדו לטוקוגאווה והובסו.

בשנת 1869, לאחר הרסטורציה של מייג'י, יצרו הדאימיו מעמד אריסטוקרטי חדש, הקאזוקו.

==ראו גם==
*אואסוגי הרונורי – דאימיו של פלך יונזאווה בסוף המאה ה-18.

==קישורים חיצוניים==

* 

==הערות שוליים==

*
קטגוריה:יפן: היסטוריה
קטגוריה:משרות פוליטיות
שרון עמרני

שרון עמרני (20 באוגוסט 1970 – 10 בספטמבר 2001) היה במאי קולנוע ותסריטאי ישראלי.

==ביוגרפיה==
שרון עמרני נולד כבן הבכור לציונה וגיורא עמרני, במשפחה מסורתית בת חמישה ילדים, בחולון.
לאחר שירותו הצבאי למד שנה בישיבת הקיבוץ הדתי עין צורים. אביו רצה לצרפו למפעל הבגדים שלו ולכן למד עמרני את מקצוע הגזרנות.

סיים בהצטיינות את לימודיו בבית הספר סם שפיגל לקולנוע ולטלוויזיה, ירושלים, בשנת 1998.
סרט הגמר שלו, "ל"ג בעומר", בהנחייתו של הבמאי שמי זרחין ובכיכובו של יעקב כהן, זכה בפרס הסרט המצטיין של השנה לצד הסרט "סוסי ים" של ניר ברגמן, תלמיד אותו מחזור. הסרט הוקרן בכ-30 פסטיבלים בינלאומיים, זכה בשלושה פרסים בעולם ובצל"ש פסטיבל הקולנוע ירושלים, ונכלל במארז עשרת הסרטים הנבחרים של סם שפיגל בכל הזמנים. את פסקול הסרט כתב המוזיקאי אהוד בנאי.

עמרני סומן באותה תקופה כאחת ההבטחות הגדולות של הקולנוע הישראלי.

לאחר סיום לימודיו, כתב וביים עבור הוט את הדרמה "שלום לבן דודי" (2000), שעוררה הדים רבים, עם אלון אבוטבול בתפקיד הראשי. אחר כך הוזמן על ידי אודי לאון, יוצר הסדרה "מעורב ירושלמי", לכתוב את פרק הפתיחה ולביים את הפיילוט של הסדרה, שלימים זכתה בפרס האקדמיה לקולנוע – פרס אופיר.
במקביל החל לכתוב סדרה חדשה בשם "ארבעה", העוסקת בארבעה מועדים מכוננים בחיי משפחה (מלידה ועד מוות).

כל סרטיו של עמרני עסקו באינטנסיביות במלודרמה המשפחתית, ושאבו את כוחם ועוצמתם מהביוגרפיה המשפחתית של משפחת עמרני הרחבה, יוצאת פרס. 

ב-10 בספטמבר 2001 טבע עמרני בחוף ימה של תל אביב והוא בן 31 בלבד. עמרני הותיר אחריו אשה.

בערב מיוחד לזכרו שנערך בסינמטק תל אביב, ספד לו רנן שור, מנהל בית הספר סם שפיגל, במילים: "שרון היה אמן המלודרמה המשפחתית. מלח הארץ".

קרן מקור לעידוד דרמות ישראליות החליטה להעמיד פרס שנתי על שמו של עמרני לדרמה מצטיינת בפסטיבל הסרטים הבינלאומי חיפה ופרסים נוספים מוענקים לזכרו על ידי קרן גשר ובית הספר סם שפיגל לקולנוע ולטלוויזיה. 

בשנת 2010 יצא סרטו התיעודי של יאיר רוה "שרון עמרני: זכרו את השם", שמתחקה אחר דמותו של עמרני ואחר מקורות ההשראה של יצירתו, כאשר את בן דמותו מגלם בסרט השחקן יוגב יפת.

==קישורים חיצוניים==

* הסרט "[http://www.youtube.com/watch?v=ZXeynoDMWl0 ל"ג בעומר]" מאת שרון עמרני בערוץ היוטיוב של בית הספר סם שפיגל לקולנוע ולטלוויזיה

קטגוריה:במאי קולנוע ישראלים
קטגוריה:תסריטאי קולנוע ישראלים
קטגוריה:בוגרי בית הספר סם שפיגל לקולנוע ולטלוויזיה
קטגוריה:הרוגי טביעה ישראלים
קטגוריה:ישראלים שנולדו ב-1970
קטגוריה:ישראלים שנפטרו ב-2001
ריקנות

תחושת ריקנות, ציור משנת 1892

הריקנות מתוארת כתחושה מתעתעת, מכאיבה ומעיקה מאוד של "חוסר רגש" או חוסר אפקט, חוסר תחושה או חוסר תכלית.

הגדרה נכונה יותר היא שזו משקפת מצב בו חוסר או חוסרים מסוימים בחייו של הסובל תופסים את מיקוד המחשבה והרגש שלו בצורה אובססיבית, לעיתים לא-מודעת. הריקנות לעיתים קרובות מלווה מצבים דיכאוניים, בדידות, ייאוש, או הפרעות נפשיות כגון אישיות גבולית או פוסט טראומה. היא עשויה למצוא ביטוי בסוגים שונים של פגיעה עצמית, ובמקרים קיצוניים אף בהתאבדות.

הריקנות נוטה להיות מלווה בתחושת סבל רב, ניכור, אם זמנית או נרכשת, ולעיתים גם בשנאה עצמית. אנשים הנוטים להרגיש ריקנות בדרך כלל מגיעים מרקע משפחתי בעייתי. אם בכלל היה קיים גרעין משפחתי, התעלמו מצרכיהם, החשיבו אותם כ"סוג ב'", ניתוקים היו שכיחים, או שהייתה קיימת התעללות ממשית.

תחושת ריקנות יכולה גם להיות זמנית, כתוצאה של פרידה, מוות של אדם קרוב, או שינויים משמעותיים אחרים בחייו של האדם כגון כישלון בהגשמת מטרה שהאדם התכונן אליה במשך זמן ממושך, ונתנה לו טעם לחיים, כמו נשירה ממסגרת לימודית נחשקת.

הפסיכיאטר ויקטור פראנקל, הוגה שיטת הלוגותרפיה, סבר כי הריקנות היא שורש הבעיות של האדם המודרני. את הריקנות המודרנית שמאופיינת בתחושת עקרות וחוסר משמעות, והסימפטום הראשי שלה שעמום, הוא כינה בשם "ריק קיומי". לפי פרנקל שספרו המפורסם ביותר הוא "האדם מחפש משמעות", ברגע שהאדם ימלא לעצמו את הריק הפנימי שלו, וימצא משמעות לחייו בדבר שמחוצה לו, אליו יוכל להתכוון, ושלקראתו יוכל לחתור, ובו יוכל לשכוח את עצמו, הדבר יגלה את הווייתו האנושית האמיתית, ורוב הנוירוזות והבעיות שליוו אותו ייפתרו.

במחשבה המדינית ריקנות מקושרת לעיתים לניהיליזם ואולי גם לאקזיסטנציאליזם.

בתרבות ובאמנות ניתן למצוא התייחסות לריקנות אצל אמנים כמו פרנץ קפקא, ז'אן-פול סארטר ואלבר קאמי. סרט ידוע שסוקר את הריקנות בפרוורים בארצות הברית הוא אמריקן ביוטי משנת 1999.

== ראו גם ==
*אדישות
*פסיכותרפיה

==קישורים חיצוניים==
* 

==הערות שוליים==

קטגוריה:רגשות
קורוב

קורוב (פולנית: Kurów, , יידיש: קאראוו, קאריוו, קארוב, קאריב, נהגה קוּרֶב) הוא כפר בן 2,811 תושבים הנמצא בדרום-מזרח פולין. הוא יושב על גדות נהר קורובקה, בין פולאבי ולובלין. קורוב משמש כבירת גמינה (סוג של תחום שיפוט בפולין) נפרדת במחוז פולאווי בפרובינציית לובלין. בין האתרים בכפר יש כנסייה מתקופת הרנסאנס (אשר שופצה ב-1692) עם פסלים מאת סנטי גוצ'י. הגנרל וויצ'ך ירוזלסקי, מנהיג פולין בסוף עידן הקומוניזם, נולד בכפר זה.

==תולדות היישוב==
בין השנים 1431 ו-1442 זכה הכפר בזכויות של עיר על בסיס חוק מגדבורג. בתור עיירה פרטית הפך הכפר למרכז הסחר במזון באזור. כמו כן, הוקמו שם תעשיות פרווה ועורות. במאה ה-16 הייתה לאחד ממרכזי זרם הקלוויניזם לאחר שרבים מחברי האחים הפולנים התיישבו שם. לאורך זמן עברו רוב תושבי העיר לדת האריאניזם. 

מאז הייתה ההיסטוריה של קורוב דומה לזו של שאר כפרי האזור. ב-1795 היא סופחה בידי אוסטריה אחרי חלוקת פולין, וב-1809 הייתה לחלק מדוכסות ורשה ומאוחר יותר, ב-1815 לחלק מפולין הקונגרסאית. בפברואר 1831, בימי "מרד נובמבר", כוחות פולנים בפיקודו של הגנרל יוזף דוורניצקי הביסו יחידות רוסיות בקרב קורוב. ב-1870, אחרי "מרד ינואר", נלקחו זכויות העיר מקורוב ומאז לא הוחזרו. היא הייתה שוב לחלק מפולין העצמאית מאז 1918. 

בתחילת מלחמת העולם השנייה, ב-9 בספטמבר 1939, הופצץ הכפר בידי הלופטוופה הגרמני. בין המטרות שהושמדו היה גם בית חולים אזרחי שסומן בבירור עם צלבים אדומים.

==יהודי קורוב==
יהודים התיישבו בקורוב במאה ה-16, ובתחילת המאה ה-17 בנו ביישוב בית כנסת וקידשו בו בית עלמין. בעת גזירות ת"ח ות"ט באמצע המאה ה-17 נפגעה הקהילה אנושות. רק בסוף המאה ה-18 התאוששה הקהילה, ובמהלך המאה ה-19 גדלה מאוד. מסוף המאה ה-18 הפך היישוב למרכז חסידי אזורי, ובין היתר, פעלו בו רבי שמואל מקארוב ורבי נח מקארוב.

בין מלחמות העולם נמנו ביישוב כ-2,200 יהודים, רוב תושביו, והתקיימה בו פעילות של המפלגות היהודיות השונות, תוך קיום בתי ספר מרשתות בית יעקב, יבנה ותרבות.

===בשואה===
בתחילת מלחמת העולם השנייה נמלטו מהכפר כ-200 משפחות יהודיות. עם כיבוש היישוב על ידי הגרמנים ב-15 בספטמבר 1939, החלו אלו להחרים את רכוש יהודיו, ולחטוף אותם לעבודות כפייה. בהמשך, הוטלו על יהודי היישוב גזירות שונות, ומעת לעת הגיעו אליו אנשי ס"ס, וביצעו מעשי רצח בקרב יהודיו.

בפברואר 1942 רוכזו יהודי היישוב בגטו שהוקם בו, בו שררו רעב ומגפות. ב-8 באפריל 1942 חוסל הגטו המקומי, כאשר גרמנים ואוקראינים הצעידו את כל יושביו לגטו קונסקובולה, תוך רצח כעשרים איש במהלך הצעדה. משם שולחו כעבור חודש למחנה ההשמדה סוביבור. לאחר מכן, ערכו הגרמנים מצוד אחר יהודים מסתתרים ביישוב, והוציאו להורג 27 יהודים שאיתרו. כ-30 יהודים נוספים, שהוחזקו במחנה עבודה ביישוב, נרצחו ב-10 בנובמבר 1942. מספר מיהודי הכפר שהצליחו להימלט ליערות הסביבה חברו ליחידות פרטיזנים.
האנדרטה בבית הקברות נחלת יצחק, גבעתיים

==קישורים חיצוניים==

* 
* 
* 
* [http://www.yiddishbookcenter.org/collections/yiddish-books/spb-nybc313841/yizker-bukh-koriv-sefer-yizkor-matsevet-zikaron-le-ayaratenu-koriv ספר יזכור קהילת קאריוו] , בעריכת משה גרוסמן במרכז לספרי יידיש
* [https://web.archive.org/web/20160731184456/http://moreshet.pl/he/node/1150 קורוב] ב[https://web.archive.org/web/20151026025431/http://moreshet.pl/ אתר מרכז מורשת יהדות פולין]
* 
* 
* 

קטגוריה:לובלין (פרובינציה): יישובים
קטגוריה:לובלין (פרובינציה): עיירות יהודיות
קטגוריה:גטאות בפולין
ולדימיר ליסין

ולדימיר סרגייביץ' ליסין (ברוסית: Владимир Сергеевич Лисин; נולד ב-7 במאי 1957) הוא איל הון רוסי ואחד מעשירי האוליגרכים כיום (26.2 מיליארד דולר, נכון ל-2022, הראשון בעושרו ברוסיה ו-55 בעולם). משנת 2009, ליסין הוא גם יו"ר התאחדות הקליעה האירופאית.

==ביוגרפיה==
ולדימיר ליסין נולד בעיר איוואנובו. בשנת 1978 סיים את הלימודים במקצוע מהנדס מתכות במכון להשכלה גבוהה בעיר נובוקוזנצק שבסיביר. במשך מספר שנים הוא עבד במפעלי פלדה בעיר טולה ולאחר מכך עבר לתפקיד סגן המנהל הכללי של מפעל פלדה גדול בקרגנדה (עתה בקזחסטן). באותה תקופה אולג סוסקובץ היה מנהל המפעל וליסין היה אחד מסגניו. בשנת 1990 סיים את הדוקטורט שלו בהנדסת מתכות.

ליסין, בדומה לרוסים אחרים שהתעשרו בעקבות פירוקה של ברית המועצות והפרטתם של נכסי אנרגיה וחומרי הגלם של ממשלת רוסיה, החל את דרכו כחסר אמצעים. הוא היה מקורב לאולג סוסקובץ, שר המתכות האחרון של ברית המועצות בשנת 1991. זמן קצר לאחר שסוסקובץ קיבל את מינוי גם ליסין עבר למוסקבה. פה סוסקובץ הכיר לו את איל ההון הרוסי-יהודי לב צ'רנוי והם ביצוע מספר עסקאות משותפות במכירת מתכות.

ליסין התמנה למנהל אינטרמטאל, חברת בת של טראנס-וורלד - חברת הפלדה בה שלט צ'רנוי עם אנשי עסקים בריטים האחים ראובן. בשנת 1997 תפס ליסין את השליטה בספקית העיקרית של אינטרמטאל, יצרנית הפלדה נובוליפסטסק, ומכר את הפלדה שלה באמצעות חברה שהקים - "וורסלייד".

הוא פרסם מספר ספרים בתחום עיבוד מתכות וניהול ועל שמו נרשמו מספר פטנטים.

==קישורים חיצוניים==

* [http://lenta.ru/lib/14162816/full.htm קורות חיים] 
* 

קטגוריה:אנשי עסקים רוסים
קטגוריה:מיליארדרים רוסים
קטגוריה:רוסים שנולדו ב-1956
קטגוריה:מקבלי עיטור אלכסנדר נבסקי (הפדרציה הרוסית)
אתר הנופש טוקיו דיסני

אתר הנופש טוקיו דיסני (באנגלית: Tokyo Disney Resort, ביפנית: 東京ディズニーリゾート) הוא אתר נופש המצוי באוריאסו שבצ'יבה ביפן, מזרחית לטוקיו. האתר נמצא בבעלות של חברת ארץ המזרח - בעלת זיכיון של חברת וולט דיסני.
אתר הנופש נפתח ב-15 באפריל 1983 עם הקמת פארק דיסנילנד באתר. במהלך השנים הוקם פארק נוסף, שני מלונות רשמיים של דיסני, ושני אתרי קניות.

פארק השעשועים בטוקיו היה פארק השעשועים הראשון של דיסני שנפתח מחוץ לארצות הברית.

נוסף על שני המלונות הרשמיים (מלון מירקוסטה הממוקם בכניסה לפארק דיסני ומלון אמבסדור) נמצאים חמישה מלונות נוספים שאינם מלונות רשמיים של הפארק.

==פארקי הנופש באתר הנופש==
* דיסנילנד - פארק הנופש הראשון (ועד שנת 2001 היחיד) באתר הנופש. הפארק מבוסס על ממלכת הקסם בדיסניוורלד שבפלורידה.
* טוקיו דיסניסי - פארק הנופש השני שנפתח באתר.
* איקספיירי - כפר קניות הדומה ל-דאונטאון דיסני ו-כפר דיסני.

==קישורים חיצוניים==

* 

* [http://www.jtcent.com/ תמונות האתר]
* [http://www.solarius.com/dvp/dlt/ אפשרויות ביקור באתר הנופש]

*
קטגוריה:דיסני: פארקי שעשועים
קטגוריה:יפן: אטרקציות תיירותיות
אדוארד פישר

קיסר אוסטרו-הונגריה, קרל הראשון ואדוארד פישר (צ'רנוביץ 1917)
אדוארד פישר (בגרמנית: Eduard Fischer, 1862–1935) היה איש משטרה יהודי-אוסטרי, קולונל (Landesgendarmeriekommandant) בז'נדרמריה האוסטרית ונודע כראש הפרטיזנים שלחמו בצבא הרוסי שפלש לבוקובינה במלחמת העולם הראשונה.

== ביוגרפיה ==
פישר, בנו של חקלאי יהודי נולד בקרפצ'יב, כפר בצפון בוקובינה, בנפת ויז'ניצה, נחלת הכתר האוסטרי, כיום באוקראינה. היה מעוניין בחיים צבאיים מאז ילדותו. לאחר שסיים את בית הספר בכיתה ו', הוא הצטרף בשנת 1879, כמתנדב לגדוד 41 הבוקובינאי ונשלח לבית ספר צבאי ליד קרקוב.

פישר סיים את לימודיו בהצטיינות בשנת 1885. ובשנת 1888 הועלו לדרגת סגן, ובשנת 1891 הועבר לז'נדרמריה הקיסרית. ב 1898 הועלה לדרגת סרן ומונה למפקד חטיבת הז'נדרמריה מס. 1 שהוצבה בצרנובץ, ולסגן מפקד הז'נדרמריה של כל בוקובינה. ב 1912 שימש כבר כמפקד הז'נדרמריה בדוכסות.

עם הפלישה הרוסית לבוקובינה, אז ארץ כתר בממלכת אוסטרו-הונגריה, שארעה בסוף אוגוסט 1914. הצבא הרוסי חדר למדינה מצפון והגיע עד לדרום בוקובינה, ושם נעצר באזור גורה הומורה וקמפולונג, תוך כיבוש בירת בוקובינה צ'רנוביץ.

בפיקודו של הקצין היהודי ד"ר אדוארד פישר לחמו הפרטיזנים האוסטרים, שרבים מהם היו יהודים, נגד הצבא הסדיר הרוסי, תוך שהם מאלצים אותו לבצע נסיגה. במהלך הדיפת הרוסים נכבשה צ'רנוביץ בחזרה על ידי האוסטרים בפיקודו של פישר, אך רק לתקופה קצרה. ב-20 בנובמבר 1914, צ'רנוביץ נפלה שוב בידי הרוסים בפיקודו של גנרל סליבנוב. אך התקדמותם נעצרה בנהר סירט עד ליוני 1915, כאשר הכוחות האוסטרים מונים 10,000 לוחמים בסך הכל. בזכות עמידתו העיקשת של פישר הרוסים הציבו פרס של 100,000 רובל למי שיביא ללכידתו.

בזכות עמידתו האיתנה בספטמבר 1914 הועלה פישר בדרגה לדרגת קולונל והוענק לו על ידי קרל הראשון, קיסר אוסטריה אות מסדר כתר הברזל (Orden der Eisernen Krone).

ב -1 בפברואר 1918, הועלה לדרגת מייג'ור גנרל (Generalmajor), והתמנה למפקד כללי של הז'נדרמריה של גליציה ובוקובינה. בחודשי מרץ-נובמבר 1918 הוא היה אחראי גם על ארגון תחבורה ואספקה של מוצרי צריכה מווינה ולמעשה שימש כמושל.

אדוארד פישר פרש אחרי שהמלחמה הסתיימה ב -1 בינואר 1919.

בעקבות חוזה סן-ז'רמן לאחר המלחמה, אוחדה בוקובינה עם רומניה. הרומנים שהחשיבו את פישר כאויב, עצרו אותו ואת אשתו והם נכלאו במחנה ליד יאשי שם גם נפטרה אשתו ממחלה. ב 1920 שוחרר ונשלח חזרה לווינה.

ב־25 באוקטובר 1925 קיבל פישר את עיטור צלב האבירים (Ritterkreuze)

ב-1935 פרסם את זכרונותיו בספרו "Krieg ohne Heer" (מלחמה ללא צבא).

באותה השנה הוא נפטר ונקבר בבית העלמין הייציג בווינה, כנוצרי, מאחר שמתישהו במהלך חייו המיר את דתו לקתולית.

== לקריאה נוספת ==
* 

==קישורים חיצוניים==

==הערות שוליים==

קטגוריה:אנשי צבא אוסטרו-הונגרים במלחמת העולם הראשונה
קטגוריה:יהודים בצבא האוסטרו-הונגרי
קטגוריה:יהודים מבוקובינה
קטגוריה:סופרים יהודים אוסטרים
קטגוריה:אוסטרים שנולדו ב-1862
קטגוריה:אוסטרים שנפטרו ב-1935
גב ההר

הביטוי גב ההר במשמעותו המקורית מתייחס לאזור ההררי ממזרח לקו פרשת המים הארצי בישראל, עד לבקעת הירדן.

כיום המונח מתייחס בעיקר לאזור הרי השומרון המזרחי.

== יישובים פלסטיניים ==
בגב ההר מספר עיירות וכפרים פלסטיניים. בהם חיים כ-70,000 תושבים.

העיירות שמספר תושביהן עולה על 4,000 תושבים הן: עקרבה, חווארה, ביתא ועוורתא.

כפרים באזור כוללים בין השאר את עסירה אל-קבלייה, עינאבוס, עוריף, בורין, עזמוט, סאלם, ודיר אל-חטב.

==יישובים יהודיים==
בגב ההר ארבע התנחלויות יהודיות: איתמר, אלון מורה, הר ברכה, יצהר.

כמו כן קיימים בגב ההר מאחזים וחוות רבים, בהם: חוות גלעד, חוות גבעות עולם, חוות סקאלי, מצפה יוסף, גבעת להבה ומצפה יצהר.

כ-8,500 תושבים גרים בגב ההר בארבע ההתנחלויות היהודיות (נכון ל-2022). מקובל להתייחס להתנחלויות אלו כהתנחלויות אידאולוגיות והן מהוות חלק מ"הגרעין הקשה" של תנועת ההתנחלות. באזור גם מספר מאחזים והרחבות של התנחלויות.

==קישורים חיצוניים==
*[https://web.archive.org/web/20051126000152/http://shechem.org/gavmap.html מפות גב ההר], באתר שערי שכם

== הערות שוליים ==

קטגוריה:ארץ ישראל: אזורים
קטגוריה:יהודה ושומרון